14.03.2018
Хәажәкырамза 14 рзы Аҧсны Аҳәынҭқарра Ахада Рауль Ҳаџьымба инапы аҵаиҩит Мураҭ Беданокови Саида Куижевеи «Аҧсны Аҳәынҭқарра иреиҳаӡоу ашкол зҽаҧсазтәыз аусзуҩы» ҳәа аҳаҭыртә хьӡы рыхҵаразы Аусҧҟа.
Аусҧҟаҟны, ҷыдала, иҳәоуп:
«Апедагогикатәи аҭҵаарадырратәи усураҟны алшамҭақәа рзы, Аҧсны Аҳәынҭқарра иреиҳаӡоу аҵараиура аҿиараҟны алагаламҭазы, зыквалификациа ҳараку аспециалистцәа разыҟаҵаразы «Аҧсны Аҳәынҭқарра иреиҳаӡоу ашкол зҽаҧсазтәыз аусзуҩы» ҳәа аҳаҭыртә хьӡы рыхҵазааит:
БЕДАНОКОВ Мураҭ Каплан-иҧа – Маиҟәаҧтәи аҳәынҭқарратә технологиатә университет анџьныр-економикатә факультет адекан;
КУИЖЕВА Саида Казбек-иҧҳа – Маиҟәаҧтәи аҳәынҭқарратә технологиатә университет аректор».